**โครงการจัดงานวันเด็ก**

**ศูนย์พัฒนาเด็กเล็กบ้านหนองแวง สังกัดองค์การบริหารส่วนตำบลโอโล**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

๑. **ชื่อโครงการ** การจัดงานวันเด็ก

๒. **หลักการและเหตุผล**

 พระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. ๒๕๔๒ ได้บัญญัติอำนาจและหน้าที่ให้องค์กรปกครองส่วนท้องถิ่น รับผิดชอบการจัดสาธารณะให้แก่ประชาชนในพื้นที่ ซึ่งรวมถึงการจัดการด้านการศึกษา การจัดกิจกรรมเพื่อเด็ก เยาวชน ตามความพร้อมความเหมาะสมและความต้องการของประชาชนในท้องถิ่น

 “วันเด็กแห่งชาติ” เป็นวันที่ภาครัฐต้องให้ความสำคัญแก่เด็กและเยาวชน ซึ่งเป็นอนาคตของชาติ โดยต้องช่วยกันส่งเสริมพัฒนาเด็กและเยาวชนให้เติบโตเป็นผู้ใหญ่ที่มีคุณภาพเป็นทรัพยากรบุคคลที่มีศักยภาพ สามารถจรรโลงสังคมไทยไปสู่เป้าหมายอันพึงปรารถนาได้อย่างมีประสิทธิภาพ โดยมีวัตถุประสงค์เพื่อให้ประชาชนและผู้รับผิดชอบต่ออนาคตของเด็กได้ตระหนักถึงความสำคัญของเด็กและเยาวชนในการเลี้ยงดู อบรมสั่งสอน และให้เด็กและเยาวชนมีโอกาสแสดงออกถึงความสามารถในด้านต่างๆ อีกทั้งได้ตระหนักถึงวินัยหน้าที่ของตนเอง ต่อไป

๓. **วัตถุประสงค์**

 ๓.๑ เพื่อให้ประชาชนและผู้รับผิดชอบต่ออนาคตของเด็กได้ตระหนักถึงความสำคัญของเด็กเล็กและการเลี้ยงดู อบรมสั่งสอน

 ๓.๒ เพื่อให้เด็กเล็กมีสุขภาพอนามัยแข็งแรงสมบูรณ์

 ๓.๓ เพื่อให้เด็กเล็กมีโอกาสแสดงออกถึงความสามารถในด้านต่างๆ

 ๓.๔ เพื่อให้เด็กเล็กได้ตระหนักถึงวินัยหน้าที่ของตนเอง

**๔. เป้าหมาย**

๔.1 **ด้านปริมาณ** เด็กปฐมวัยที่ศูนย์พัฒนาเด็กเล็กบ้านหนองแวง จำนวน ๓๕ คนได้เข้าร่วมโครงการ

 ๔.2 **ด้านคุณภาพ**

 1. ครูผู้ดูแลเด็ก ศูนย์พัฒนาเด็กเล็กบ้านหนองแวง มีกิจกรรมร่วมกับชุมชนในกิจกรรม

 ๒. เด็กนักเรียนและผู้ปกครอง ศูนย์พัฒนาเด็กเล็กบ้านหนองแวง จำนวน ประมาณ 7๐ คน

 ๓. หน่วยงานภาครัฐ/ภาคเอกชนให้ความร่วมมือในการจัดกิจกรรมร่วมในการจัดงาน

**๕. วิธีดำเนินการ**

 ๕.๑ เสนอโครงการให้ผู้บริหารเพื่อพิจารณาอนุมัติ

 ๕.๒ ออกคำสั่งแต่งตั้งคณะกรรมการผู้รับผิดชอบในการปฏิบัติงานด้านต่างๆ

 ๕.๓ กำหนดกิจกรรมต่างๆพร้อมแจกรางวัลแก่เด็กเล็กที่เข้าร่วมงาน

 ๕.๔ จัดเตรียมสถานที่จัดงานวันเด็ก

 ๕.๕ แจกรางวัลแก่เด็กเล็กที่เข้าร่วมโครงการในการแสดงความสามารถในด้านต่างๆ

 ๕.๖ จัดหาอุปกรณ์สำหรับนันทนาการให้แก่เด็ก

**๖. ระยะเวลาดำเนินการ**

เดือนมกราคม ปีการศึกษา ๒๕๖๔

**๗. สถานที่ดำเนินการ**

 ณ. ศูนย์พัฒนาเด็กเล็กบ้านหนองแวง ตำบลโอโล อำเภอภูเขียว จังหวัดชัยภูมิ

**๘. หน่วยงานผู้รับผิดชอบ**

 ศูนย์พัฒนาเด็กเล็กบ้านหนองแวง/ส่วนการศึกษาฯ

**๙. งบประมาณ**

 - ไม่มีค่าใช้จ่าย

**๑๐. ผลที่คาดว่าจะได้รับ**

 10.๑ ประชาชนและผู้ปกครองได้ตระหนักถึงความสำคัญของเด็กเล็กและการเลี้ยงดู อบรมสั่งสอน

 10.๒ เด็กเล็กมีสุขภาพอนามัยแข็งแรงสมบูรณ์

 10.๓ เด็กเล็กมีโอกาสแสดงออกถึงความสามารถในด้านต่างๆ

 10.๔ เด็กเล็กได้ตระหนักถึงวินัยหน้าที่ของตนเอง

 ลงชื่อ……………..........……..…………ผู้เสนอโครงการ

(นางหทัยรัตน์ พิกุล)

ตำแหน่ง ครู

 ลงชื่อ.................................................ผู้เห็นชอบโครงการ

 (นายมนตรี สงพัฒน์)

 ตำแหน่ง ผู้อำนวยการกองการศึกษา ศาสนาและวัฒนธรรม

 ลงชื่อ.................................................ผู้อนุมัติโครงการ

 (นายเจริญชาติ แก้งคำ)

 ตำแหน่ง ปลัดองค์การบริการบริหารส่วนตำบล